Fent i desfent: PREMI ONE LOVELY BLOG AWARD\nPublicat per Marta a 11:34\nmnunez 27 de gener de 2013 a les 11:51\nMoltíssimesssssss gràciesssss, Marta!!!\nM´ha fet molta il.lusió que t´enrecordis del meu blog. Un petó! Montse QUADRATS RODONS\nMarta 27 de gener de 2013 a les 11:54\nDe res, Montse! T'ho mereixes! Tens un blog fantàstic i sempre trobes idees genials per publicar.\nMónica Silvina Martínez Viscio 27 de gener de 2013 a les 12:01\nPerò quina sorpresa més agradable!! gràcies, ara intentaré compartir-lo, perquè és massa difícil triar blocs!!\nMarta 28 de gener de 2013 a les 19:59\nM'alegro que t'hagi fet il.lusió.I és veritat, ara ve la part complicada... Un petó.\nNúria Laspeñas 27 de gener de 2013 a les 12:04\nUOOO quina big sorprise!!! com els hi dic als meus nens!!! jeje! Moltes gràcies Marta!!\nM'encanta formar part de la gran família de blocaires!!!\nEspero que en la propera conferència ens poguem saludar!!\nPetonets i estem en contacte!!\nMarta 28 de gener de 2013 a les 20:00\nDe res maca! A mi també m'encanta formar part d'aquesta gran família.\nEns veiem el 19 de febrer.\nMireia Torrent 27 de gener de 2013 a les 12:37\nEi. ... Moltíssimes gràcies guapa, quina il.lusió. Miraré de passar el premi a blogs en català.\nMarta 28 de gener de 2013 a les 20:01\nDe res Mireia! Et mereixes aquest premi i molts més!!\nlamaletadelprecinemaainfantil 27 de gener de 2013 a les 16:33\nAquest premi sí que és especial :)\nMarta 28 de gener de 2013 a les 20:02\nDe res!! Ara a disfrutar-lo ja que és ben merescut!\nSonia 27 de gener de 2013 a les 18:11\nOooooooooh moltes gràcies per inclourem a n'aquesta llista de blocs! Sonia.\nMarta 28 de gener de 2013 a les 20:03\nDe res Sònia!! M'encanta el teu bloc.\nlluna 27 de gener de 2013 a les 18:33\nMoltes gràcies Marta! Quina il·lusió. És un premi molt bonic i especial. De seguida que pugui el publicaré però veig que es necessita una mica de temps per fer-ho.\nMarta 28 de gener de 2013 a les 20:04\nDe res Lluna!! Després de la il.lusió de rebre el premi ara cal invertir una mica de temps però es fa sempre de bon grat, oi?\nMagda 27 de gener de 2013 a les 19:24\nMoltíssimes gràcies Marta !!!!\nQuin premi tant xulo !!!!\nDe seguida que pugui el publico al bloc !!!!!\nMoltes gràcies per pensar en "Els Petits Infants"\nPetonets i bon inici de setmana !!!\nMarta 28 de gener de 2013 a les 20:05\nDe res trempada!! Ja saps que m'encanta el teu bloc i totes aquelles idees tan xules que ens aportes.\nUn petó d'aquells tan grans!\nMireia Torrent 27 de gener de 2013 a les 22:28\nAra et retorno el premi, moltes gràcies guapa!\nMarta 28 de gener de 2013 a les 20:06\nGràcies Mireia! Ara mateix actualitzo l'entrada!\nMiren 28 de gener de 2013 a les 0:19\nMuchísimas gracias por pensar en la clase de Miren, te añado a la entrada del premio, Un saludo\nMarta 28 de gener de 2013 a les 20:07\nDe nada Miren.Me encanta tu blog y tu dedicación a la "causa".\nJoel Artigas 28 de gener de 2013 a les 9:21\nMarta! Sento no haver pogut estar al dia... Aix, m'he perdut tantes coses... Vaig una mica de cul i no puc estar gaire al dia de les vostres actualitzacions. Si passes pel meu bloc hi trobaràs un premi. Espero que t'agradi! Molts petons! :)\nMoltes gràcies Joel!! Em fa molta il.lusió que hagis pensat en mi.Ara mateix em passo!!\nAna Martinez 28 de gener de 2013 a les 21:09\nEs un premio muy bien merecido, Marta. Un beso.\nPLASTIQUEM - Espe 29 de gener de 2013 a les 20:37\nMoltes gràcies Marta!!! És tot un honor venint d'una blocaire com tu . És nota que ets una persona vital, entusiasta, que estima la seva feina, ... persones com tu són les que fan falta a les escoles. Una forta abraçada i fins aviat.\nOlga Mart. 30 de gener de 2013 a les 8:57\nMartaaa! Arribo tard però és que he estat al llit amb les pantufles!!! Aquesta grip es veu que volia passar uns dies més amb mi.\nMoltíssimes gràcies! És un premi molt especial. Ah! I continua sent com ets!!!\nOlga Mart. 30 de gener de 2013 a les 10:35\nAh! I te'l torno, eh? ;O)\nFany Sedano 2 de febrer de 2013 a les 22:19\nHola Marta!!! He trigat molt de temps en contestar, perquè he estat una mica liada, però en tornar i trobar-me aquest premi, m'han donat moltes ganes de posar-me a fer feina de seguida!Moltissimes gràcies per pensar en el meu bloc.M'ha fet molta il·lusió!! Te'l torno en un periquete, jeje!\nPetit món 5 de febrer de 2013 a les 23:27\nHola Marta!!!! Enhorabona pel premi que has rebut i mil gràcies per haver pensat en el "Petit món", no pots imaginar-te la il.lusió que m'ha fet trobar-me'l.\nSento haver tardat en contestar peró per problemes de salut no he pogut fer-ho abans. Per descomptat que el teu bloc formarà part de la llista als que jo els hi faig arribar.


Eduardo Bandrés: "La relació amb el fan esportiu s'ha rev...\n"La relació amb el fan esportiu s'ha revalorat en la pandèmia"\nL'IVIE i la Fundació Ernest Lluch reprenen les conferències en un cicle que analitza la tríada d'esport, economia i salut i les seues noves regles del joc\nper Neus Navarro València. 17 de setembre de 2020 12:47\nUna espectadora, sola, en un estadi esportiu | Kseniia Soloveva (iStock)\nEsport i salut, però més que mai. Roser Queraltó, directora executiva de desenvolupament de negoci d' Euroleague Basketball, havia d'assistir a València al primer diàleg del cicle Esport, economia i salut: unes noves regles del joc?, que organitza l'Institut Valencià d'Investigacions Econòmiques (IVIE) i la Fundació Ernest Lluch, però el positiu en la Covid-19 de la seua filla de cinc anys la va deixar a casa en quarantena. Així, aquesta retrobada dels diàlegs que se celebra a la Fundació Bancaixa ha tingut a una de les ponents en doble streaming. Perquè, a més, tot plegat s'ha emés a través de YouTube. Són o no són nous temps per a tots?\nCertament, qui no admeta que la mascareta segueix sent notícia és que té molta tolerància a la distopia. Almenys a casa nostra, veure ponents parlant amb mascareta encara sorprén, però el temps va posant en lloc les coses i també la nostra percepció. El primer diàleg d'aquest cicle ha unit Queraltó amb Eduardo Bandrés, catedràtic en la Universitat de Saragossa i exconseller d'Economia de l'Aragó, on lidera el grup d'experts que assessora el govern autonòmic en la crisi de la covid-19. Ell amb mascareta primer, ella sense, asseguda al saló de casa, han analitzat els canvis del món esportiu accelerats per la pandèmia: la importància dels estadis buits, els plans de contingència dels equips, les inversions... tot està colpejat pel virus.\n"Ens hem d'acostumar a la incertesa del que passarà demà, al dia a dia de les carpetes, de les federacions, perquè tots sabem que la temporada passada va ser molt complexa però l'Eurolliga tindrà les seues complexitats també aquesta temporada i els stakeholders hauran de tenir molta cintura. No hi ha dubte que haurem d'innovar i tothom haurà de posar el seu granet de sorra", apunta Queraltó.\nFoto de família del primer diàleg del cicle IVIE-Fundació Ernest Lluch | Cedida\nQueraltó: "En aquesta temporada els 'stakeholders' hauran de tenir molta cintura; tothom haurà de posar el seu granet de sorra"\nQueraltó ho assumeix: "Fa mesos que estem preparant la temporada, però el que passarà canvia cada dia". I en aquesta incertesa, entra també la presència, o no, dels seguidors, que són, a més, clients d'un model de negoci que dóna milers de milions d'euros. En conjunt, i segons les xifres que presenta Bandrés, l'esport pot representar un 1% del PIB mundial, que "sembla poc però són uns 750.000 milions d'euros. El més important no són els esdeveniments, sinó la producció esportiva, la roba esportiva, el que l'esport genera".\nInauguració del debat, amb els ponents en pantalla i a l'auditori\nQueraltó ho reforça recordant que el sector "ha crescut molt en els últims anys i, tot i que no avorrirem amb dades, hi ha hagut canvis fonamentals que ha atret inversors i molts canvis en les orientacions arran de l'explosió de l'activitat del negoci".\nAmbdós han reconegut les diferències en com s'ha gestionat darrerament el negoci del bàsquet i el del futbol. Els primers, sobretot, seguint el model americà, han apostat per les franquícies amb una més gran diversitat del negoci; "en canvi, al futbol el premi més important segueix sent el fet d'anar de 1a divisió a 2a divisió, i el càstig més gran, descendir", apunta Bandrés. L'economista parla de la monetització, on va per davant el bàsquet, però en aquest negoci entra en joc una variable intangible: "Els clubs tenen departaments de finances, de màrqueting, però encara hi ha molta gestió emocional. No és rar veure a un alcalde, president de comunitat autònoma o d'un país, fins i tot, opinar sobre qüestions concretes, de l'expulsió de Luis Suárez va opinar el president de l'Uruguai! I tot això genera un entorn que pot portar a la irracionalitat de les decisions", afegeix.\nBandrés: "A l'esport el més important no són els esdeveniments, sinó la producció esportiva"\nAmb tot, ja s'albiren novetats, com l'entrada d'empreses en l'accionariat dels equips de futbol: "Si, en el futbol comencen a entrar empreses, en el Bayern de Munic per exemple; ja estem veient que les marques estan veient un valor no sols a patrocinar sinó a ser part de l'equip. Estem veient aquesta tendència", afegeix Roser Queraltó. Tanmateix, la directora de negoci de l'Eurolliga admet que la pandèmia no ens ajudarà en res perquè "si algun club encara no tenia un projecte de control de viabilitat, patirà i molt, perquè estem veient que els camps buits està perjudicant el nivell econòmic de molts clubs".


Materials i recursos educatius - Museu d'Arqueologia de Catalunya - Seu CASC\nEl Centre d’Arqueologia Subaquàtica de Catalunya posa a disposició dels mestres diversos materials didàctics tant per preparar la visita a les instal·lacions del CASC com per treballar a l’aula.\nDocumentals: Imatges d’Arqueologia Subaquàtica\nDurant els últims anys, el CASC, en col·laboració amb TVE 2, ha produït quatre documentals sobre diferents excavacions i sobre la metodologia que s’aplica en el camp de l’arqueologia subaquàtica en general.\nPer donar resposta a la demanda que aquests han generat, s'ha realitzat un tiratge de còpies en suport de vídeo en format VHS, que, a preu de cost afegint les despeses de la tramesa, es posen a disposició de les persones i institucions interessades. Aquests vídeos només poden ser utilitzats com a element de difusió cultural i ajustant-se a la legislació vigent.\nCulip IV. Un vaixell romà al cap de Creus\nEl vaixell anomenat Culip IV, que va partir del port de Narbona, va naufragar al cap de Creus en època de l'emperador Vespasià (69-79 dC). El documental mostra el procés d'excavació i estudi d'aquest jaciment arqueològic submarí, fent especial incidència en la problemàtica d'excavació del carregament ceràmic de la nau.\nCulip VI. Un vaixell medieval al cap de Creus\nEl documental mostra l'excavació i planimetria d'un vaixell de principis del s. XIV, conegut amb el nom de Culip VI. Durant la pel·lícula es tracta especialment el tema de la documentació gràfica de l'arquitectura naval.\nEl vaixell del canal olímpic\nA finals de 1990, durant el transcurs de les obres de construcció del Canal Olímpic de Rem de Castelldefels, va aparèixer una embarcació de la segona meitat del s. XIV. Aquesta troballa va motivar una excavació d'urgència en una zona pantanosa, que es va haver de dessecar per convertir l'excavació subaquàtica en terrestre. La nau va ser desmuntada per peces i traslladada al laboratori del CASC, on es va sotmetre a un procés de conservació per immersió en PEG.\nRastres sota l'aigua\nAquest documental ofereix una visió general sobre la metodologia que el CASC aplica en el camp de l'arqueologia subaquàtica, tot tractant temes com la prospecció i la restauració de les peces. El contingut està basat en l'activitat que s'ha desenvolupat des del CASC i el seu vaixell Thetis.\nProducció: TVE-2 (Sant Cugat)\nProductor: Joan Guasch\nCàmara: Miquel Sans\nRealitzador: Josep Sardà\nGuió: Xavier Nieto, Joan Santolaria\nEn cas d'estar interessat/da en rebre algun d’aquests documentals, només cal enviar per correu la butlleta de sol.licitud al CASC, juntament amb l'original del document acreditatiu de la transferència bancària realitzada prèviament. Les trameses de vídeos seran efectuades per correu.\nForma de pagament: L'import corresponent sense despeses bancàries s'ha d'ingressar al compte corrent obert a nom del Museu d'Arqueologia de Catalunya a la Caixa de Catalunya (núm. 2013.0306.12.0200251403).\nDescarrèga't la butlleta del comanda als arxius de descàrrega.\nCòmic Culip IV\nUn vaixell romà al cap de Creus constitueix un recurs original i divertit per introduir els alumnes en el món de l'arqueologia subaquàtica.\nButlleta de comanda 21,812 kB


Fosses comunes a València - Indymedia Barcelona\nper antifa\t 18 nov 2006\nEs presenta a l'OCCC la primera llista, amb noms i cognoms, de repressaliats del Franquisme soterrats al fossar del Cementiri de València\nEl 20 de novembre tindrà lloc la vista oral del judici contra les obres al fossar\nL’Ajuntament de València va iniciar el mes de maig unes obres de construcció de nous nínxols a la Secció Setena del Cementiri de València, sobre la fossa comuna que acull els cossos dels republicans morts en acabar la Guerra Civil. El Fòrum per la Memòria del País Valencià, va sol·licitar llavors la paralització de les obres, per poder concloure el seu estudi i preservar l’espai a la memòria, a més d’evitar-ne la destrucció a efectes d’eventuals exhumacions.\nEl Consistori es va negar a suspendre les obres i el Fòrum va interposar un procediment judicial, un recurs contenciós administratiu sol·licitant la paralització de les obres, mesura que a hores d’ara s’ha acordat de forma cautelar pel Jutjat número 2 del Contenciós-Administratiu de València. El procediment judicial continuarà dilluns amb la vista oral, la qual suposa el darrer pas fins la sentència.\nAvui, 17 de novembre, el Fòrum per la Memòria del País Valencià, en col·laboració amb ACPV, ha presentat, a l'OCCC, les conclusions que presentaran al judici. Segons Mercè Teodoro, del Gabinet Jurídic d'ACPV i lletrada del Fòrum en la causa, "l'Ajuntament de València no ha presentat cap prova que contradiga els fets que denunciem: que allà hi ha víctima de la repressió i que encara en queden restes, tal com ha quedat acreditat documentalment i per testimonis."\nLa roda de premsa, però, han servit principalment per presentar la primera llista de persones víctimes de la repressió feixista a València, entre 1939 i 1942, i soterrades al fossar del Cementiri de València. La relació de víctimes, 7.168 de total de 26.300, compte el nom, cognoms i la procedència.\nEmpar Salvador, presidenta del Fòrum, ha desvetllat que ja són moltes les famílies que s'han posat en contacte amb l'associació per esbrinar on es troben els seus familiars. A preguntes dels periodistes, Salvador ha afirmat que les persones que apareixen al llistat són "en la seua immensa majoria" repressaliats polítics ja que els llocs de procedència (majoritàriament parròquies i convents, i l'Hospital Pronvincial) foren usats en aquell període com a centres de detenció o presons provisionals.\nEls objectius d'aquesta investigació són, segons Salvador, documentar històricament el fossar i la repressió, dignificar la memòria de les víctimes i, "en una darrera fase i dins les possibilitats forenses i jurídiques", oferir la possibilitat d'exhumar i identificar les restes humanes per part de les seues famílies.


🚨 Proves PCR al costat d'un col·legi de Burjassot\nPares d'alumnes denuncien que es facen proves PCR junt a un col·legi de Burjassot\nL'escola es troba junt a l'ambulatori La Concòrdia\ndimarts, 22 de desembre 2020 - 20:30h\nL'entrada del centre de salut que està a només 20 metres del col·legi | ACN\nL'AMPA del col·legi La Fontaine de Burjassot, en la comarca de l'Horta Nord (València), s'ha queixat de què des de principi de curs s'estan practicant test PCR al costat del centre just en el moment de l'entrada o eixida dels alumnes.\nSegons informa 'Levante-EMV', la presidenta, Mari Carmen Martínez, explica que l'escola es troba junt a l'ambulatori La Concòrdia i no es té en compte el risc per a la salut dels menors que això comporta.\nLa responsable afirma que es va canviar la ubicació per a fer estes proves en un altre lloc, però ara es tornen a fer en l'entrada del centre de salut que està a només 20 metres del col·legi.\nCom a conseqüència, l'AMPA ha enviat alguns comunicats a l'ajuntament de la localitat, però des del consistori deriven la petició a l'ambulatori i a la Conselleria de Sanitat, llevant-se de damunt tota classe de responsabilitat.\n"ATENCIÓ: Es disparen els contagis en Espanya" "ÚLTIMA HORA: Més de 80 brots nous en el territori valencià"


Absolt el subinspector de la Guàrdia Urbana acusat del cas de pornovenjança\nEl subinspector s'enfrontava a una pena de 3 anys de presó amb l'acusació d'haver difós una fotografia de la seva exparella i companya de feina mentre mantenien relacions sexuals\n09/01/2018 - 11.56 Actualitzat 09/01/2018 - 12.54\nEl subinspector estava acusat del cas de pornovenjança\nJa hi ha sentència del cas conegut com a pornovengança de la Guàrdia Urbana. El jutjat penal 17 de Barcelona ha absolt el subinspector de la Guàrdia Urbana de Barcelona acusat d'haver difós una foto sexual d'una altra agent, que aleshores era la seva parella, enviant-la als contactes de correu electrònic d'ella. La dona, Rosa Peral, està actualment empresonada per la mort d'una altra parella seva i -també company de feina- i que va ser trobat calcinat al pantà de Foix.\nEl subinspector s'enfrontava a una pena de 3 anys de presó amb l'acusació d'haver difós una fotografia mentre mantenien relacions sexuals. Segons la sentència no es pot determinar des de quin ordinador es va enviar el correu amb la fotografia. El jutjat conclou també que "no hi ha cap prova hàbil" que confirmi que el subinspector coneixia les claus per accedir al compte de correu de la víctima -que està a presó provisional per presumptament matar una altra parella, també agent de la Urbana- i difondre la foto massivament.\nL'única prova incriminatòria és la declaració d'ella en el judici celebrat a finals d'octubre, on ell va assegurar que no havia enviat la foto i no va reconèixer el seu penis a la fotografia i ella va assegurar que només el subinspector tenia la foto i les claus del seu correu.


5 platges catalanes que no et pots perdre | ELS40 | LOS40\nels40\t- Verano\n5 platges catalanes que no et pots perdre\nLa majoria estan situades al litoral gironí, on pots veure de manera habitual els locutors d'ELS40\nPlatja a vista de dron / NurPhoto\n23/07/2021 - 11:33 CET 2'\nLes platges del litoral català són de les més visitades en l'època estiuenca tant pel turisme intern com pels visitants de fora. Aquest any han aconseguit 97 banderes blaves, dues més que l'any passat el que certifica la bona salut de la nostra costa. Segur que tens el teu racó preferit per anar a fer una remullada i ens el pots dir a través de les xarxes socials d'ELS40, a twitter, facebook o Instagram. Aquí et fem un recull amb 5 platges catalanes que no et pots perdre, recomanacions de l'equip d'ELS40 ja sigui perquè hi estiuegen o perquè són d'allà.\nComencem pel Víctor de la Torre, el locutor que cada matí et posa un somriure a l'Anda Ya Catalunya de 10 a 11 del matí. No és estrany trobar-lo per la zona de la Costa Daurada com per exemple a la Cala Fonda també coneguda per 'Waikiki'. Es troba a 6km al nord de Tarragona i es pot arribar per la carretera N-340 o per la platja Llarga de Tarragona Aquí et deixem la ubicació per trobar-la.\nUna publicación compartida de VÍCTOR DE LA TORRE (@vixdelatorre)\nL'Adrià Ortega ens fa viatjar directament al litoral gironí on pots veure-hi sovint els locutors d'ELS40, i és que la terra tira i així ho demostra el dj nocturn de la ràdio amb una de les meravelles de la Costa Brava, una de moltes. Des del Castell de Tossa pots admirar el litoral, i als seus peus hi ha diferents racons com la Cala del Codolar on fer una remullada.\nUna publicación compartida de Adrià Ortega (@adriaortega)\nCanviem de comarca, deixem La Selva i saltem al Baix Empordà d'on no ens mourem fins el final d'aquest recorregut. L'Uri Mora que tot i ser de Barcelona és mig empordanès i si vas per Calella de Palafrugell segur que el trobaràs. Però d'entre totes les platges i cales del voltant es queda amb una que pertany a Palamós, Cala Estreta, i segons ell és la "millor platja del món", tu què en penses?\nUna publicación compartida de URI MORA (@uri_mora)\nL'Adrià Soler com que és de Platja d'Aro no podia recomanar una platja que quedés molt lluny de casa i es queda amb la Cala Roques planes que està al terme municipal de Calonge-Sant Antoni. Com bé diu ell, un petit paradís ideal per parelles o per practicar el nudisme, hi pots accedir fàcilment a través del camí de ronda que connecta diferents poblacions del Baix Empordà, entre elles Calonge-Sant Antoni, Platja d'Aro o Sant Feliu de Guíxols.\nUna publicación compartida de Turisme Calonge i Sant Antoni (@calongesantantoni)\nI qui t'escriu aquest recull, el Sergi Sánchez, també em quedo a casa, a Sant Feliu de Guíxols que té diferents platges de sorra i amb bons accessos però sobretot racons màgics i cales petites, algunes de més difícil accés que d'altres. En aquest cas a la cala que et recomano pots anar des de la carretera de Tossa a Sant Feliu de Guíxols, la GI-614 i també per mar fent caiac, pàdel surf o en vaixell. Es tracta de Cala Urgell situada al paratge protegit del Massís de l'Ardenya.\nUna publicación compartida de Sergi Sànchez (@sergisanchezdj)\nFes-nos les teves recomanacions a les nostres xarxes socials i les compartirem.\nVerano • Estaciones año • Playas • Espacios naturales • Cataluña • Meteorología • España • Medio ambiente •


De Lego a robot per amor a la ciència - Diari de Girona\nDe Lego a robot per amor a la ciència\nredacció | girona 29.01.2016 | 20:48\nL´Escola Politècnica Superior de la Universitat de Girona (UdG) acull aquest dissabte i diumenge el torneig local de la FIRST® LEGO® League®, que enguany ha llançat un desafiament a l´entorn de la gestió dels residus. La que és ja la sisena edició del torneig a la UdG ha assolit un nou rècord de participació: hi competiran més de 300 joves d´entre 10 i 16 anys, repartits en 35 equips; és per aquest motiu que el torneig se celebrarà en dues jornades, al llarg del cap de setmana. L´esdeveniment l´organitzen la Universitat de Girona, la Fundació Princesa de Girona i la Fundació Scientia.\nLa FIRST LEGO League premiarà les propostes científiques i tecnològiques més innovadores que donin resposta al desafiament d´aquest any: el Trash Trek. Es tracta que els equips presentin idees imaginatives a l´entorn de la gestió dels residus, des de la recollida fins a la seva classificació i reutilització.\nL´esdeveniment FIRST LEGO League és molt més que robòtica. Els participants han d´elaborar un projecte científic en què cal que identifiquin un problema real relacionat amb la gestió dels residus i proposin una solució creativa. Després, durant la FLLGirona, l´hauran d´exposar davant dels jutges i el públic, i compartir la seva experiència.\nEls equips també hauran de dissenyar, construir i programar un robot amb les peces del kit LEGO Mindstorms i posar-lo a prova en una taula de joc. El robot haurà d´intentar resoldre el màxim nombre de missions possible en dos minuts i mig.\nLa FIRST LEGO League és un esdeveniment d´abast internacional que s´estructura en lligues locals. Els millors equips de cada fase passen a una final estatal i, d´aquesta, a un torneig mundial. Coincidint amb el seu desè aniversari, Girona acollirà, per primera vegada, la Gran Final FIRST LEGO League. Tindrà lloc el 12 de març al col·legi Maristes i comptarà amb un centenar de voluntaris.\n45 equips FLL procedents dels 24 tornejos classificatoris, posaran en comú els seus projectes científics, els seus robots i la integració dels valors FLL per tal d´aconseguir una plaça als tornejos internacionals. Entre participants, entrenadors, familiars i voluntaris, l´esdeveniment reunirá més d´un miler de persones a Girona.\nFIRST LEGO League és un programa amb presència a 62 països, que promou l'interès per l'aprenentatge entre els joves i els convida a divertir-se i emocionar-se amb la ciència i la tecnologia. L'objectiu és promoure competències en ciència, tecnologia, enginyeria i matemàtiques; contribuir a la creació de vocacions científiques i tecnològiques mitjançant continguts motivadors, i estimular la participació en projectes de divulgació científica i tecnològica d'alt impacte i valor. Actualment Espanya és país capdavanter d´Europa en nombre d´equips participants a la FLL.


La por - Diari digital de Ràdio Platja d'Aro\nRedacció 01/06/2022\tNo Comments\nHe estat reflexionant sobre els textos escrits anteriorment. L’educació emocional té un enorme ventall d’arguments. I de cada un d’ells, es poden escriure pàgines senceres de detalls i explicacions. A la base de tot, sempre i ha l’Amor per un costat i la Por per l’altra.\nTant un com l’altre són els sentiments que ens empenyen a fer o deixar de fer.\nNormalment, l’Amor és el que ens fa construir, avançar. Amb l’amor tenim il·lusió, alegria, ganes d’actuar i tot surt com volem, simplement perquè ens impliquem i posem passió i compromís. Realitzem com una mena de somnis.\nLa por és l’altra cara de la moneda. Aquest sentiment ens bloqueja totalment i fa que ens estanquem, ens aturem i deixem de perseguir aquells somnis que tant hem anhelat.\nQualsevol idea o projecte que podem tenir, depèn de l’educació i de les creences que ens pertanyen, pot convertir-se en un malson si entremig permetem que s’instal·li la por.\nPer què tenim por? Què és la por? És absència d’Amor. Tot allò en el que no tenim sentiment d’amor, és perquè permetem la presència de por.\nTenim por perquè en el passat, qualsevol persona va jugar amb els nostres sentiments i ens va fer creure que no som prou bons per fer tot el que volem i que havíem de vigilar tot el que fèiem per no acabar fracassant. Bàsicament, baixant-nos l’autoestima contínuament.\nSembla increïble que les paraules no tinguin importància.\nEls nostres pares, avis, per exemple, al parc ens podien haver prohibit jugar a segons què i com, posant-nos davant el perill: no pugis al tobogan per la perxa perquè pots caure! No et quedis dret al gronxador, perquè pots caure! No facis això, no facis allò, perquè tot és perillós i NO en saps! Conduir no és per a tu, perquè t’atabales de seguida! No pots fer aquell esport perquè ets feixuc! I quan feies alguna cosa, després es reien de tu i et deien qualsevol estupidesa per fer-te sentir ridícul i ningú et sostenia, tant entre professors, companys, amics, etc. O frases com: «jo de tu no marxaria perquè si plou no gaudiràs del cap de setmana i, amb la sort que tens…».\nTot era: «NO»! «I siii…». «No ets prou bo per fer res perquè no tens qualitats per fer-ho»! NO VALS! NO ETS MEREIXEDOR!\nAquest era el missatge. I això és el que moltes persones tenen gravat i no poden tenir iniciatives, ni desitjos, ni sentir-se digne de tot el que més tenim al cor. Potser un viatge senzill, emprendre un nou camí de vida, canviar de feina, canviar de ciutat o de vida totalment. I pensar a tenir qualsevol experiència nova, que ens aporti felicitat.\nLa majoria de persones, treballen en qualsevol feina, perquè generalment i malauradament, no arriben a assolir la feina dels seus somnis, per aquestes mateixes raons. Viuen una vida passiva, conformista, de casa a la feina i al revés i poca cosa més però sobretot, arribant justets a final de mes.\nQuins orígens tenen? Quins pares tenen? Com parlen i quin caràcter tenen aquests pares? Mirant sobre tot això, ja sabem el futur d’aquestes persones o nens. «Digue’m amb qui vas i et diré qui ets». Si no tens unes ganes brutals d’aconseguir un futur de somnis teus, i de deixar anar la motxilla de càrregues familiars que portes de tota la vida, mai seràs feliç. No pots viure una vida passiva, una vida imposada, basada en la por que tot vagi malament i que ni facis l’intent de canviar el ja coneixes i que no t’aporta res.\nCreus que és convenient no intentar-ho? Creus que no arribaràs en lloc de veritat si t’ho proposes? I quina importància té el fes-nos mal? Jo no deixaria que ningú em manipulés.\nMai he deixat que ho fessin i sempre faré el que sento. Potser, no serà l’indicat, però ho faré perquè jo ho decideixo i ningú ha de ser amo de la meva vida.\nEls fracassos, si així els volem anomenar, són la base de l’èxit. No conec a ningú que no hagi arribat després d’haver caigut a terra. No conec a ningú que hagi triomfat després d’haver «patit», després d’entrebancs, d’enfonsar-se una i una altra vegada sense tornar a intentar-ho!\nPor, a què? Si no sento sentiments i emocions, no estic viu. Si visc he de tenir en compte que hi ha tota una sèrie de riscos i perills o no, als que m’he d’enfrontar amb valentia, sempre. Prenc decisions i soc responsable de les conseqüències. Amb el cap ben alt i sentint la meva experiència primerament, respirant-la, envoltant-me de tota emoció. Que senti les papallones a l’estómac, el cor bategar quasi a sortir del tòrax, suant, amb ganes de plorar i riure. I dir-me: «estic vivint, em sento lliure i feliç»!\nVal la pena viure, sempre. La vida és una paràbola, ara estàs amunt, ara a baix i continues fluctuant. I, en aquest viatge d’emocions, vas aprenent el que necessites, però sobretot despertaràs a la vida! Fes-te arrossegar de la vida, i la vida t’oferirà unes muntanyes russes de color, d’eufòria, de letícia que mai has provat, pot ser per por, i a què? Ni tu saps a què. Això no obstant, t’ho van inculcar.\nDoncs, respira a fons. Tu pots! Tu t’ho mereixes. És com quan portes una samarreta que et colla i de cop te la treus. Aquesta sensació d’alliberació, de sentir, de respirar a pulmons ben oberts.\nSón sensacions màgiques. La vida és màgica.\nTanca els ulls, respira i sents el que el teu JO, la teva ànima vol de veritat i sobretot, fes-li cas! Això és viure una vida plena per sentir-te feliç i contagiar tot el teu entorn.\nPrevious Previous post: Correus implanta novetats en el servei a Castell-Platja d’Aro\nNext Next post: En marxa el nou sistema d’entrada i sortida a la Plaça d’Europa de Platja d’Aro


Campions per equips al Campionat de Catalunya Infantil de BTT i podis a la Copa Catalana! Blog | VICETB\nHome/ Seccions Esportives/ Campions per equips al Campionat de Catalunya Infantil de BTT i podis a la Copa Catalana!\nCap de setmana de BTT, començant amb el Campionat de Catalunya Intantil de BTT a Altafulla.\nCircuit exigent on la calor va posar un punt més de duresa a la prova.\nDestaquem la primera posició per equips! Gran treball de tots els corredors i corredores per arribar al calaix més alt del podi! També destaquem la victòria en Benjamins.\nL’equip cadet i júnior es va desplaçar fins a la Vall de Lord per competir a la Copa Catalana Internacional. Destaquem la tercera posició júnior de Marcel Molist i la tercera posició en fèmines júnior de Zoe Poca.\nEn enduro, Pau Olm va guanyar l’última prova de l’Open d’Espanya, aconseguint així la victòria a la classificació general!


OBSERVATORI CULTURAL DE GÈNERE: LA POLÈMICA DE LES BEQUES UNIVERSITÀRIES\nLA POLÈMICA DE LES BEQUES UNIVERSITÀRIES\nEl ministre Wert sembla tenir ganes de tirar per terra tot allò que en el camp de la cultura i de la educació tant ha costat construir. No content amb deixar el món de la cultura a la corda fluixa, en una actitud de nul·la defensa del gremi molt poc pròpia d'un ministre del ram, ara que els estudiants del darrer curs de batxillerat es recuperen del darrer esforç de la Selectivitat ha tornar a la càrrega: la Universitat serà, si se'n surt amb la seva, per qui se la pugui pagar, com passava abans, i qui no pugui haurà de demostrar amb escreix la seva vàlua (no tindrà prou amb un aprovat com qualsevol mortal, l'estudiant amb menys recursos haurà d'arribar al 6,5 per seguir gaudint de la seva beca). És la seva una manera, diu, de promoure l'esforç i acabar amb "el lleig costum espanyol d'anivellar per baix".\nOblida però que l'educació per tothom no vol dir que el ric pugui mandrejar deu anys al bar de la universitat, mentre el pobre es deixa les pestanyes; l'educació per tothom vol dir que, en matèria d'educació, tots i totes som iguals, i així ha de continuar sent. La polèmica està servida i ja corre amunt i avall per diaris, blocs i xarxes socials: el PSOE li recorda que les ajudes són no per els millors sinó pels que les necessiten, i l'acusa de fomentar la discriminació i el classisme, mentre Convergència i ERC pacten apujar les ajudes per poder compensar el desgavell que proposa el ministre i que cap estudiant es quedi sense beca. Faria bé el Sr. Wert caminant en el temps una mica més enrere del que està caminant, a aquell lluminós instant en que es va poder engegar el projecte educador de la República.\nDes de l'OCG veiem en la seva peregrina teoria de repartició de beques afinitats amb aquesta pràctica tan extesa, però inconfessada, d'obligar a les dones a demostrar que valen sempre el doble que els homes tant en matèria educativa com laboral. Dones, estudiants amb pocs recursos... Per el pensament retrògrad sembla que són el mateix: persones a les que sigui com sigui s'ha de posar pals a les rodes.


L'Alzina | El Consell Comarcal impulsa un projecte de consum sostenible\nL′Alzina, revista independent de Palau-solità i PlegamansEl Consell Comarcal impulsa un projecte de consum sostenible\nEl Consell Comarcal impulsa un projecte de consum sostenible per afavorir l'economia circular\nAl llarg d'aquest 2020, el Consell Comarcal del Vallès Occidental impulsarà un projecte d'actuació per tal de fomentar nous hàbits de consum en el context d'emergència climàtica actual. Amb el títol «Promoure el Consum Sostenible», la iniciativa posarà èmfasi en l'aprofitament i la reutilització de productes i materials que permetin la transició cap a una economia circular.\nUn equip de 4 persones promotores de consum sostenible i una coordinadora informaran i sensibilitzaran sobre actuacions a fer en els següents àmbits: millora en la gestió de residus, lluita contra el malbaratament alimentari, recursos i hàbits per la compra i el consum sostenible, materials reutilitzables per una simbiosi urbana-industrial, reaprofitament de productes i materials i comerç sostenible. Per capacitar l'equip, aquestes persones han estat participant durant el mes de gener en accions formatives, tant per adquirir coneixements específics sobre consum sostenible com competències per comunicar adequadament els diferents missatges a la ciutadania.\nEs realitzaran accions en diferents punts dels 12 municipis que s'han adscrit al projecte. Es faran tallers per a grups de població diversos en col·laboració amb agents locals. També es faran visites a domicili per informar sobre les millores en la gestió de residus o el reaprofitament de productes i materials. Aquestes accions es duran a terme en els següents municipis: Badia del Vallès, Castellar del Vallès, Palau-solità i Plegamans, Polinyà, Rellinars, Sant Llorenç Savall, Sant Quirze del Vallès, Santa Perpètua de Mogoda, Sentmenat, Ullastrell, Vacarisses i Viladecavalls.\nA la vegada es faran altres actuacions de divulgació d'informació en col·laboració amb campanyes globals, comarcals o locals, en relació a la promoció del canvi d'hàbits de compra i consum. Es farà suport al projecte Recooperem i en el projecte de millora de la gestió de residus a Mercavallès, amb actuacions tant per als empresaris com per a clients i clientes del mercat.\nEl projecte neix arran de la constatació que l'actual model de consum és insostenible, ja que comporta un consum de matèries primeres que supera la disponibilitat de recursos del planeta. A més, l'alt nivell de consum i producció comporta greus impactes en el medi ambient i un volum de residus difícil de gestionar. D'altra banda, els Objectius de Desenvolupament Sostenible que proposa l'ONU en l'Agenda 2030 pel Desenvolupament Sostenible i la lluita contra el canvi climàtic, fan més necessària la incorporació d'alternatives en el consum.\nEl pas d'una economia lineal a una economia circular es presenta com una estratègia adient per avançar cap a la sostenibilitat ambiental, econòmica i social.


La Mitja Marató de Gavà reunirá els millors fondistes espanyols | Atletisme Català\nInici General La Mitja Marató de Gavà reunirá els millors fondistes espanyols\nLa Mitja Marató de Gavà reunirá els millors fondistes espanyols\nLa Mitja Marató Gavà-Castelldefels-Gavà, que el proper 15 de febrer celebrarà la novena edició, és organitzada pels ajuntaments de Gavà i Castelldefels i el Club Atletisme Gavà, amb el suport de la Diputació de Barcelona que li atorga la distinció de Gran Premi. La cursa que forma part del calendari nacional de fons, comporta l´obligatorietat d´establir un control antidopatge. La consolidació de la cursa a escala estatal, així com l´increment important en els premis en metàl·lic afavoriran la presencia d´alguns dels millors fondistes espanyols. Tenen compensació económica els cinc primers classificats de la general masculina i femenina. Els guanyadors, tant en categoría femenina com masculina, rebran 475. Hi ha també un premi de 1.000 per al corredor que baixi la marca de la prova, 1h 03´ 15", en possessió del mallorquí Antoni Peña des de l´any 2003, i s´atorga un premi , també de 1.000, al rècord de la prova en categoría femenina que va aconseguir Anne Jalegat l´any 2002 amb un temps d´1h 11´ 57´´.


Laureà Fanega - Smart Government (UPF)\nProjecte Smart Government UPF\nConeix més sobre el projecte\nEquip Smart Government UPF\nComitè Acadèmic Smart Government UPF\nConsell Assessor Smart Government UPF\nEntrevistes als Professors\nEl perfil del directiu públic\nProcessos de selecció a l'Administració Pública\nEls beneficis de l'Open Data\nReptes i oportunitats de la intel·ligència artificial i la robotització\nEl Blog d'SGUPF\nMOOC de Gestió Pública\nTreballs de final de grau i màster\nEntrevistes als Professors/\nQuants anys fa que ets professor a la UPF?\nEl curs 2017-2018 ha estat el primer cus que he estat professor a la UPF. Havia fet algunes col·laboracions puntuals, però aquest ha estat el primer curs.\nSempre havies volgut dedicar-te a la vida acadèmica?\nLa veritat és que la vida acadèmica, actualment, per mi és un hobby. Em dedico a la gestió pública professionalment, i des de fa molts anys he col·laborat en docència com a professor associat en diferents Universitats. L'entorn acadèmic és espectacular i molt ric, però, de moment, ho compagino amb la gestió pública.\nAmb quines altres activitats professionals combines la docència?\nActualment sóc el Cap de Servei d'Esports i Joventut de l'Ajuntament de l'Hospitalet.\nQuins temes de gestió pública t'interessen més i per què?\nQualsevol vinculat a la gestió amb les persones. Són àmbits on realment veus la importància de la correcta execució de polítiques públiques. Les àrees anomenades de "trinxera", són les que permeten comprovar si les polítiques públiques dissenyades tenen èxit o no.\nExplica per què la teva assignatura és important.\nLa introducció a la gestió pública permet entendre què és el que realment fan les administracions públiques en el context social i també polític. Ajuda a entendre el mecanisme de disseny i execució de polítiques públiques.\nCom definiries el teu estil docent?\nIntento que els alumnes vegin la teoria de la manera més propera a la realitat possible. Per mi és molt important que s'entengui la relació de la teoria amb el món real, i com impacte en la societat.\nDe tot el que expliques a classe, què és el més útil?\nDe fet, crec que és aquesta vinculació de la teoria amb la realitat, la que crec que aporta més utilitat.\nCom veus la inserció laboral dels alumnes de polítiques?\nEl paper de les polítiques públiques cada vegada serà més important. La societat evoluciona a un ritme molt més ràpid que l'administració. És necessari que el sector públic tingui professionals molt ben formats; és per això que crec que els que lluitin per treballar al sector públic, tindran opcions.\nUn llibre que recomano, per la seva tendència a endevinar el futur immediat és del Dr. Carles Ramió, i s'anomena "La administración pública del futuro (Horizonte 2050). Instituciones, Política, Mercado y Sociedad de la Innovación". Crec que descriu molt bé, de manera una mica profètica, la situació que es viurà en el sector públic els pròxim anys.\nUn missatge final que vulguis compartir amb els estudiants.\nL'administració necessita canvis; canvis importants que permeti que sigui una administració adequada al segle que vivim. Actualment tenim una administració del segle XIX, a una societat del segle XXI. La societat necessita gent qualificada que s'atreveixi a promoure canvis dins de l'administració. Aquests poden ser perfectament les generacions que han de sortir d'aquesta facultat.\nEstanis Alcover Quílez\nJosep Maria Castellano García\nEulàlia Solé Tomàs\nJoan Trias Badruna


Ajudes insuficients per als agricultors i el govern espanyol - Diari de Girona\nAjudes insuficients per als agricultors i el govern espanyol\n"És un avanç important en relació a la proposta inicial, però no és suficient", diu la ministra Aguilar\nefe / còrdova 10.06.2011 | 18:03\nLa ministra de Medi Ambient, Rural i Marí, Rosa Aguilar, ha dit que, encara que la proposta de la Comissió Europea (CE) d'elevar a 210 milions d'euros les ajudes addicionals per als productors europeus afectats per la crisi del bacteri ´E.coli´ és un avanç important, aquesta és insuficient.\n"És un avanç important en relació a la proposta de dimarts, però no és suficient. El comissari ha de deixar la porta oberta perquè encara no s'ha trobat l'origen del brot i els danys no han cessat", ha dit la ministra als periodistes a Còrdova.\nAguilar ha considerat que la "immensa majoria" de les ajudes proposades pel comissari europeu d'Agricultura, Dacian Ciolos, han d'arribar a l´Estat espanyol per "justícia" ja que el sector espanyol és el més "perjudicat" per la crisi, segons ha recordat.\nEn qualsevol cas, la ministra ha assegurat que la decisió que es prengui sobre aquest assumpte comptarà amb el sector hortofructícola espanyol.\nDe fet, el sector i membres del Ministeri de Medi Ambient, Medi Rural i Marí mantenen una reunió a Madrid per avaluar la nova proposta i "fer els comptes necessaris de cada un dels productes per a veure amb aquesta quantitat quin percentatge es cobreix de cada un d'ells", ha indicat Aguilar.\nLa ministra ha avançat que per als productors que estiguin dins d'Organitzacions Productores (OP) la proposta del comissari, sumada al que preveu l'OCM de fruites i hortalisses, "pot significar el 80 per cent" de cobertura de pèrdues, mentre que els productors que no estan dins d'una OP cobririen el 50 per cent.\nTot i això, ha assenyalat que aquests percentatges no es poden traslladar a les cobertures de costos de cada un dels productes afectats, com són el cogombre, el tomàquet, l'enciam, als quals s'han incorporat el pebrot i el carbassó.\nAguilar plantejarà al sector hortofructícola la necessitat de mobilitzar "ràpidament" els recursos econòmics anunciats per Ciolos davant la "necessitat de rescabalar els danys" causats.\nAquest plantejament, segons ell, "no vol dir que es doni per tancat el tema, ni que estiguem totalment d'acord amb el que el comissari ha posat sobre la taula, però sí cal començar a utilitzar aquests recursos perquè el sector està tremendament danyat ".\nLa ministra ha assenyalat que des de l´Estat no només plantejaran això, sinó també una reciprocitat des del major control de fronteres, la millora de la xarxa d'alertes "com una cosa imprescindible per al millor funcionament i la traçabilitat" dels productes i del sector hortofructícola.\nA més, ha fet una crida a la UE perquè "treballi bé" i es mogui amb promptitud i immediatesa per aconseguir que Rússia obri les fronteres als productes.


Els secrets d'una finca regenerativa - LERA\ntop chat rencontre gratuit je cherche un chat femme sexe rencontre club de rencontre pour celibataires nice\nEls secrets d’una finca regenerativa\nAquesta activitat ja té totes les places plenes\nREGENERAR LA TERRA AMB LA PASTURA DE VAQUES, POLLASTRES I ALTRE BESTIAR FELIÇ\nEn els darrers anys molts hem sentit a parlar i hem assistit a formacions d’agricultura regenerativa, de maneig holístic, de pasturatge racional Voisin, de la necessitat de tornar a lligar la ramaderia a la terra per regenerar-la i recuperar la fertilitat perduda amb tants anys d’agricultura excessivament intensiva i poc respectuosa amb el sòl i el medi rural.\nI a la finca les Planeses han sabut posar a la pràctica tot aquest coneixement, viure de la terra i millorar-la, produir aliments saludables i fer-ho amb la motivació de qui aposta per una manera de fer agricultura més sostenible.\nA Mas Planeses tot el bestiar pastura i és criat amb un gran respecte. Des de les vaques de llet i de carn, els pollastres o els conills. La seva acció regenera el sòl, tot gaudint del contacte directe de l’herba i l’entorn. Boscos, pastures, terres, hort, bestiar, natura, que amb les persones que gestionen les Planeses intenten tancar el cercle i viure del que fan d’una manera el més harmònica possible amb tots els elements de la finca.\nEn aquest curs t’acostem a l’experiència d’aquest projecte pioner al nostre territori i repassem els principis bàsics de l’agricultura regenerativa tant a nivell teòric com sobre el terreny de la mà d’en Marc Gràcia, incloent alguna activitat pràctica com moure el bestiar de parcel•la.\nEls reptes per a una producció sostenible: sobirania alimentària, canvi climàtic, pèrdua de biodiversitat, contaminació, qualitat nutricional dels aliments.\nEl sòl viu, base per un nou model d’agricultura.\nFuncionament de les pastures. Relació planta animal: l’ecofisiologia de la rebrotada, planta i pertorbació. L’animal: comportament, necessitats nutricionals i benestar. Integració del funcionament de la planta amb les necessitats de l’animal.\nManeig de pastures. Pasturatge Racional Voisin. Maneig Holístic.\nFuncionament, requisits tècnics, rendiment i avaluació dels reptes per a una producció sostenible de:\n– Vaques de producció mixta (carn i llet) en pastura.\n– Pollastres, gallines i conills en pastura.\n– Hort sense llaurar.\nEscorxador i obrador propis i opcions de comercialització\nProfessor: Marc Gràcia, enginyer forestal, agricultor i ramader regeneratiu. Investigador del CREAF, coordinador del projecte Life Polyfarming que es porta a terme a les Planeses.\nMas Planeses, Sant Ferriol (La Garrotxa)\nData i horari: dissabte 13 de juny de 2020 de 9,30 a 13,30 i de 15 a 19 hores.\nConsulteu preus, descomptes i condicions a la pàgina següent: regenerativa.pdf


Afers exteriors illencs: Santiago- Mendoza\nDia 13 de febrer de 2014\nSantiago (Xile ) a Mendoza (Argentina)\nA les 9:30 hores surt el bus de la companyia Andesmar de l’Estació Central de Santiago direcció Mendoza, una ruta de 350 km que travessa la serralada andina assolint el punt més elevat a 3200 metres aprox. El paratge àrid que domina l’immensitat es veu interromput per taques verdes de finques productives així com d’alguna hacienda senyorial o casa de fusta corcada de pobres camperols. Rierols o canons se succeeixen regularment durant el trajecte, aportant major policromia dins un paisatge prominentment groc.\nNomés entrant al bus dues “madames” (n’Ibet i na Verònica) d’una cinquantena d’anys centren la seva atenció amb la meva presència, encetant ferventment el ritus de festeig de manera escainadora... és a dir.. amb una cridanera sordatòria, com si dues faraones amb zel fossin. Intenten atraure la meva atenció, destacant les seves virtuts i com no... remarcant que son les duquesses d’Alba xilenes o sigui, terratinents destacables. No tenen èxit amb la seva comesa però la seva conversa amenitza el viatge durant unes hores.\nQuan arribam a la frontera Argentina, la central duanera resta sense electricitat i el sistema informàtic fora de servei. La demora en el port de muntanya separador de les dues Nacions s’allarga unes tres hores completes, mentre els passatgers mig emprenyats escridassen de manera burlesca “Bienvenido a Argentina, el país del peso devaluado”. - És hora de relacionar-me- pens davant del Kaós absolut que s’havia convertit aquella ratonera. I de sobte, apareix davant mi una al·lota amb cara angelical i veu dolça d’una trentena d’anys, llicenciada en sociologia, Na Francisca!!!!. La connexió és mútua i la companyia confortable... uff.. una gran descoberta!!! Un caramel dolcet. A partir d’aquest moment l’espera es fa miraculosament curta, havien passat les tres hores tan sumàriament que no mostrem cap signe de fatiga.\nSegons les guies i informació recaptada, la ciutat solejada de Mendoza està emplaçada en un lloc desèrtic o les temperatures són abraçadores. Ara bé, aquesta fisonomia mendozina resta allunyada a la que vaig trobar en arribar a l’estació de Micros per volta de les 20 h, ja que la nit ja ha remplaçat la claror diürna i a més plou a pous i barrals amb un mercuri que no deu alçar-se per damunt dels 18 graus.\nAmb desesperació per trobar un lloc per romandre, en mig de la plaça central de Mendoza, únic lloc on trob senyal Wifi gratuïtament, el Marc –des de Mallorca- mitjançant missatges wapssats, me recomana anar a casa de Rubén, un psicòleg que lloga una cambra individual per airbnb. Arrib xop com una sopa a l’adreça enviada i en Ruben compassiu del meu estat lamentable me convida a sopar un pastís de verdura amb peix. El lloc és encertat, i l’amfitrió resulta ser un tipus semblant amb tarannà del meu amic Josep Maria, és a dir, desordenadot, intel·lectual, despreocupat... però amb un gran cor i sentit de la vida. Eureka!!!! Me sent a casa!\nPujant els Andes\nDani i Francisca dinant a l'aduana\nIbet i Verónica\nPublicado por Mostel en 6:36\nmarkos 17 de febrero de 2014, 14:03\nque imatges tan guapas dels andes\nMostel 17 de febrero de 2014, 20:35


LES 10 CANÇONS PREFERIDES by arnaupont on Genially\nCreated on Mon Feb 25 2019 14:32:00 GMT+0000 (Coordinated Universal Time)\n02La que em recorda els pares\n03La que em recorda els amics\n04 La millor per cantar\n05 La millor per ballar\n06 La millor banda sonora\n07 La millor per motivar\n08 La més trista\n09La més romàntica\n10 La que més m'agrada\n01La que em recorda a la infantesa\n7 YEARS OLDAquesta cançó em recorda a la infantesa perquè el cantant explica que feia quan era petit com que volia ser de gran, en que somiava... Fins que a mesura que avançava la cançó anava explicant coses que feia quan ja era adult. L'artista d'aquesta cançó és en Lukas Graham.\nWE ARE THE CHAMPIONSPer a mi la millor cançó per a cantar és la de We are de champions. És una cançó que a tothom li arriba al cor i no pots evitar cantar-la, és molt bonica. Els artistes d'aquesta cançó és el grup de Queeni la canta Freddie Mercury.\nANIMALSPer mi aquesta cançó és la millor per ballar perquè té un ritme que enganxa molt i no la pots parar de ballar. Aquesta cançó´és instrumental i el seu artista ésMartin Garrix.\nINDIANA JONESAquesta banda sonora de la pel·lícula Indiana Jones m'agrada molt perquè li dona molta aventura i acció a les pel·lícules i fa que les passis amb més emoció. Ha estat composta per John Williams.\nSHAPE OF YOULa cançó que motiva més que he escollit és aquesta perquè quan estic corrent o fent algun esport, la cançó em transmet energia i motivació. L'artista d'aquesta cançó és l'Ed Sheeran.\nTHE SOUND OF SILENCEAquesta cançó per mi és molt trista perquè té un ritme lent i esta cantada amb una veu entristida. Amb el nom de la cançó i la portada ja es pot deduir que és una cançó que no és molt emocionant encara que està molt ben feta. Els artistes són Simon i Garfunkel i la lletra és de Paul Simon.\nPERFECTLa cançó més romàntica que he escollit ha sigut la de Perfect. És una cançó lenta amb un ritme amorós. L'artista d'aquesta cançó ha sigut Ed Sheeran.\nNATURALNatural és la meva cançó preferida perquè és una cançó que té molta força i energia i ha estat tocada amb molta varietat de instruments i han aparegut moltes veus diferents. Els artistes d'aquesta cançó ha sigut el grup d'Imagine Dragons.\nALONEAquesta cançó em recorda als amics perquè parla d'un noi que va a un institut i és diferents als altres, i tothom es burla d'ell. Més tard els seus companys descobreixen que és DJ i tothom comença a portar-se bé amb ell i es fa amic de tothom. Per això sempre que escolto aquesta cançó em recorda als amics. El cantant d'aquesta cançó és en Marshmello, encara que també fa el sol de sintetitzador en aquesta cançó.\nDON'T STOP ME NOWAquesta cançó em recorda als meus pares perquè els hi agradava molt el grup de Queen i aquesta és una de les seves preferides.


MASOS DE MUNTANYA. Parlem de com era la vida abans als masos.\nfebr. 19, 2022 PARC NATURAL DELS PORTS, Tinença de Benifassà\nUn passat oblidat\nEls masos de muntanya van ser durant molts anys el sistema de vida de moltes famílies\nEls masos de muntanya van ser durant molts anys el sistema de vida de moltes famílies.Tot i l’actual estat d’abandonament el mas forma part de la història de la muntanya, del món rural i del nostre país.\nAls Ports trobem indicis d’aquest tipus de poblament a partir de la Edat Mitjana. En un principi eren construccions precàries: cabanes fetes amb pedres, troncs i ramatges. Amb el pas del temps van evolucionar. El seu màxim desenvolupament i funcionament el trobem al segle XIX i primer terç del XX.\nAls masos vivien els masovers. La família de masovers eren una unitat de producció i de consum, seguint el tipus d’economia tradicional del món rural de l’època. La vida al mas era més dura que al poble ja que a la muntanya les condicions són més extremes.\nEl masover i la masovera\nLa gent que vivia als masos eren persones adaptades al medi i al clima de la muntanya. Sabien fer diversitat de tasques i oficis. La seva economia de subsistència els obligava a tocar moltes tecles durant tot l’any. Les tasques al voltant del mas no paraven mai, si bé a l’hivern les nits més llargues els permetien descansar més. Als pobles hi solien baixar alguns dies festius o quan hi havia mercat. Aprofitaven per vendre o bescanviar productes excedents i/o adquirir eines, roba o aliments que no es podien fabricar o produir ells mateixos.\nAl mas hi vivien fins a tres generacions. El matrimoni jove era el puntal i motor del mas. Tan l’home com la dona els calia treballar de valent i administrar el mas, els conreus i els ramats de bestiar. A banda els calia cuidar dels infants i dels avis o besavis.\nL’economia del mas\nLa gent dels masos practicaven un tipus d’economia tradicional que es caracteritzava per tres eixos fonamentals:\nMàxim autoabastiment de productes\nDiversificació de tasques\nOrganització de la producció basada en la família com a recurs\nAixò vol dir que l’ofici de masover implicava moltes tasques diferents i diversos oficis que es repartien entre tots els membres de la família.\nLa seva base econòmica bàsicament derivava de tres activitats:\nRecursos del bosc.\nEls ramats eren principalment de cabres i en segon terme d’ovelles.\nA les muntanyes dels Ports la feina principal dels masovers era la de pastors. Hi disposaven de pastures en abundància. Els ramats eren principalment de cabres i en segon terme d’ovelles. Els masovers també feien de pagesos. Conreaven aliments per a la família i en cas d’haver-hi excedents (finques més grans) els venien als pobles propers.\nEra important cultivar blat per produir farina per fer-se el pa i tenir ordi i palla pels matxos, mules i someres. També conreaven alfals per alimentar el ramat i panís per donar al matxo.\nUna producció d’autoconsum diversificada\nMolts masovers tenien ametllers, olivers, vinya. També alguns arbres fruiters com noguers, codonyers, magraners, presseguers, albercoquers, figueres etc. I gairebé tots feien horta: patates, tomates, fesols, remolatxa, cols, naps, alls, cebes, carabasses, albergínies, etc. També solien tenir arnes d’abelles per tal de produir mel. De la diversitat d’aliments que collien en feien conserves per tenir aliments durant tot l’any.\nA banda tenien gallines per tal de consumir ous. Anualment criaven un porc per fer embotits i altres aliments, tenien alguna cabra per la llet i per fer formatge, etc. A més a més, practicaven altres activitats complementàries com ara la caça per tal de proveir-se d’altres tipus d’aliments: conills, esquirols, perdius, llebres, grives, tords, tudons, etc. I genetes per vendre la seva pell. A l’estiu també pescaven, principalment madrilles.\nEl temps sempre s’aprofitava\nA l’hivern, com que tenien menys feina de pastors i de pagesos, ho combinaven amb altre feines: podien fer carboneres per tal de produir carbó vegetal, fer pega quitrà, fer llenya, buscar bolets. Si tenien possibilitat també anaven al jornal a tallar i arossegar fusta. Els dies que plovia els utilitzaven per endreçar coses i reparar eines.\nA l’hivern quan es feia fosc, a la vora del foc solien fer utensilis per a ells o per a vendre: per exemple, escales per a collir olives, batalls per a les esquelles, socs, arnes, cadires de boga, cabassos i sàrries de pauma, cistells de vímet… Quan calia els masovers també es feien les obres o reparacions del mas.\nQuins problemes tenien els masovers?\nEls masovers produïen moltes coses de les que consumien, però del que anaven més justos era de diners: per comprar algunes coses com roba, calçat, pesca salada, sal, etc, per pagar la contribució, per comprar eines o animals per les tasques del camp… Al mas, la família formava un autèntic equip de treball i quan mancava algun membre els suposava molts problemes. Per exemple, quan els fills marxaven a fer el servei militar o quan els reclutaven per alguna guerra, per malalties de llarga durada, etc.\nLa climatologia era un dels principals obstacles a superar. L’hivern era molt dur i llarg als Ports. Hi havia moltes\nLa climatologia era un dels principals obstacles a superar. L’hivern era molt dur i llarg als Ports. Hi havia moltes nevades i temperatures gèlides. Havien d’anar molt en compte amb els depredadors: als llops i a les àguiles els agradaven molt els corderets i a les guineus les gallines. Els nens no podien anar a l’escola. A les nits, els pares o els avis els ensenyaven les quatre coses que sabien.\nEl Parc Natural dels Ports. El medi humà. Pepa Nogués\nEl Ballestar, història i territori. Carles Gisbert. Mercè Gisbert. Onada Edicions\nLes golfes de pagès (de Tivissa i la seva muntanya). Domènec Jardí i Pagès / Carles Jardí i Pinyol. Cossetània Edicions\nEls masos de Montsant. Associació cultural Carrutxa. Parc Natural de la Serra de Montsant.


#trinxat – 12-4-19 #trinxat+9 a Reus presa 182, amb Jordi Abelló\n#trinxat - 12-4-19 #trinxat+9 a Reus presa 182, amb Jordi Abelló\n12-4-19 #trinxat+9 a Reus presa 182, amb Jordi Abelló\nJordi Abelló és pintor d ‘art contemporani. Nascut a Reus al 1970.\nLa seva obra es centra en la representació de l’home i la seva condició: la seva existència, les seves misèries, la seva soledat, la seva angoixa o els seus dubtes. Les seves obres plantegen a l’espectador una observació lenta, de manera que les siluetes i els rostres dels seus personatges vagin emergint de l’obra. L’artista acostuma a treballar per sèries: Vida, Canon, Mantis, Souvenirs, after Velázquez o zoo portraits són algunes d’elles.\nEn la seva recerca plàstica els rostres com a imatge de l‘home, han ocupat un espai preferencial, Cada rostre, constitueix un personatge que porta en la seva expressió, en els seus trets la seva pròpia història, les seves vivències.\nLa seva obra es pot contemplar al seu web: http://www.jordiabello.com/works.html\nHa exposat des de 1990 en diversos espais, principalment a Catalunya, al Centre de Lectura Galeria Tèlax, Fundació Miró i Fundació “La Caixa” Centre d’Art Santa Mònica, Galeria Metropolitana de Barcelona, Galeria ArtLoft de Reus, entre d’altres.


Quim Salarich disputarà els seus primers Jocs Olímpics a PyeongChang 2018 | Federació Catalana d'Esports d'Hivern\nHome / General, Jocs Olímpics d'Hivern / Quim Salarich disputarà els seus primers Jocs Olímpics a PyeongChang 2018\nQuim Salarich disputarà els seus primers Jocs Olímpics a PyeongChang 2018\nFinalment, l’esportista català de l’equip RFEDI competirà a Corea del Sud després que Espanya hagi obtingut una plaça addicional en esquí alpí. D’aquesta manera, Salarich acompanyarà a Queralt Castellet i Ander Mirambell en l’aventura olímpica.\nS’ha fet esperar però finalment arriba la bona notícia que tant esperàvem. L’esportista de Malla, Quim Salarich, competirà als Jocs Olímpics de PyeongChang 2018 que arrenquen en només tres dies al país asiàtic. Tot i que inicialment s’havia quedat fora de la delegació espanyola, fa poques hores s’ha oficialitzat que Espanya ha rebut una plaça addicional en esquí alpí.\nDesprés de diverses gestions i a l’espera d’una assignació favorable d’última hora, es confirma que Salarich debutarà en uns Jocs Olímpics a Corea del Sud d’aquí a pocs dies, en companyia de l’altre representant espanyol en esquí alpí, el basc Juan del Campo. Tot i no haver obtingut plaça en primera instància, el català complia els criteris de la Federació Internacional d’Esquí (FIS) i els fixats pel COE, CSD i RFEDI.\nL’esquiador de 24 anys de La Molina Club d’Esports (LMCE), especialista en SL, ha registrat aquesta temporada els seus millors resultats precisament al mateix escenari on es disputaran els Jocs Olímpics (una victòria i una tercera posició), a més de la recent victòria aconseguida al SL FIS de Les Gets (França). A la cita olímpica de PyeongChang el veurem competir en SL el dijous 22, a l’estació de Yongpyong Resort.\nTriple representació catalana a PyeongChang\nAmb la participació assegurada de Quim Salarich a Corea del Sud, són tres els esportistes catalans que ens representaran als Jocs Olímpics que s’iniciaran el pròxim dia 9 i finalitzaran el 25 de febrer. La rider Queralt Castellet està en un gran estat de forma, com ha demostrat en les darreres competicions, i arribarà a PyeongChang amb l’objectiu de pujar al podi.\nPer la seva part, el pilot de skeleton Ander Mirambell ja està a la vila olímpica sud-coreana, on afronta amb ambició els seus tercers Jocs i l’objectiu de superar el seu millor resultat (24è a Vancouver 2010).\nReply on Twitter 1311340338305536002Retweet on Twitter 13113403383055360022Like on Twitter 13113403383055360026\nReply on Twitter 1311283592778088451Retweet on Twitter 131128359277808845110Like on Twitter 131128359277808845112


L’impacte de la Covid-19 augmenta un 70% el nombre de persones ateses per Creu Roja a Tarragona | Tots21 | Notícies de Tarragona, Reus, Tarragonés i Baix Camp\nL’impacte de la Covid-19 augmenta un 70% el nombre de persones ateses per Creu Roja a Tarragona\nNomés durant les sis primeres setmanes des de la declaració d’estat d’alarma (des de mitjans de març fins finals d’abril) 8.333 nous usuaris van sol·licitar ajuda a Creu Roja, el doble que en tot el 2019. Foto: Alba Rodríguez\nSegons les dades de l’informe de l’Observatori de Creu Roja Catalunya ‘L’impacte de la COVID-19 en els col·lectius vulnerables’, el 58,3% de les famílies ateses per Creu Roja han disminuït els seus ingressos a causa de la pandèmia, i un 46% de les persones han perdut la feina. Des de l’inici de l’estat d’alarma, ara fa un any, la Creu Roja a la demarcació de Tarragona ha atès directament a més de 98.000 persones a través de la seva xarxa territorial. Aquesta xifra suposa un increment del 77% respecte a les dades dels 12 mesos anteriors i, en nombres totals, la incorporació de 39.704 persones que han rebut, per primer cop, el suport de l’entitat.\nNomés durant les sis primeres setmanes des de la declaració d’estat d’alarma (des de mitjans de març fins finals d’abril) 8.333 nous usuaris van sol·licitar ajuda a Creu Roja, el doble que en tot el 2019. Les conseqüències socials i econòmiques de la pandèmia han estat, i continuen sent, molt intenses. El desplegament d’ajudes per a la cobertura de necessitats bàsiques (que inclou lots d’alimentació, higiene i targetes moneder per adquisició de productes de primera necessitat) ha arribat a més de 24.400 famílies a la demarcació durant el 2020.\nLa COVID-19 ha afectat de forma directa a un 11% de les llars ateses, no obstant a nivell econòmic, social i emocional l’afectació ha estat molt més gran. Un 60% de les usuàries manifesta sentir por o angoixa davant la malaltia i les conseqüències que se’n poden derivar. Per aquest motiu, des de Creu Roja es va posar en funcionament un servei telefònic de suport emocional durant els mesos de confinament i s’han realitzat trucades de seguiment que, per a moltes persones, han esdevingut l’únic mitjà per canalitzar les seves preocupacions.\nLa situació de confinament i les restriccions de mobilitat han evidenciat com mai diverses formes de vulnerabilitat latents a la nostra societat. Una d’elles és la manca de xarxa de les persones que viuen soles. Un 70% de les usuàries de més de 65 anys que atén Creu Roja no comparteixen residència amb ningú, cosa que ha provocat la necessitat d’incrementar l’atenció en aquesta franja d’edat. Per tal de combatre la solitud i l’aïllament s’han realitzat accions d’acompanyament com ara: seguiment telefònic, trasllat d’informació sobre la pandèmia, suport en la realització de gestions i visites mèdiques, distribució de menjar i medicació a domicili, etc. Més de 55.300 persones han rebut suport en aquestes accions a la demarcació de Tarragona.\nLa pandèmia també afecta als joves\nLes conseqüències de la COVID-19 també s’han fet notar entre els més joves. El desgast emocional es veu molt present en aquesta franja d’edat i la manca de recursos familiars ha agreujat les desigualtats en el col·lectiu. La reducció de la presencialitat en centres educatius ha evidenciat la ‘bretxa digital’ present a les famílies amb menys recursos, resultant un obstacle insalvable per a moltes. Un 30% de les persones de menys de 65 anys ateses per Creu Roja manifesten no tenir coneixements informàtics suficients per realitzar tràmits necessaris en la seva vida quotidiana.\nPart de la feina de l’entitat durant aquests mesos ha estat, doncs, dotar de recursos informàtics a les famílies i dur a terme un acompanyament en la realització d’aquestes gestions online. Entre els més joves el problema no es situa tant en la manca d’habilitats, sinó en la carència de material i equips adequats. El 50% de les llars ateses no compten amb ordinador i en el 33% no hi ha connectivitat a Internet. Això dificulta, entre d’altres, el seguiment del curs escolar i d’altres estudis, deixant en un pla de desigualtat als joves de les famílies amb menys recursos. Des de Creu Roja s’han lliurat tauletes i targetes amb dades mòbils en el marc del projecte d’Èxit Escolar, executat des de Creu Roja Joventut i, per altra banda, l’entitat s’ha establert com a mediadora en el Pla d’Educació Digital engegat pel departament d’Ensenyament de la Generalitat.\nLa informació, element indispensable per la prevenció\nUna altra de les activitats principals de l’entitat durant els mesos de pandèmia ha estat l’execució d’accions per informar a la població en general sobre la COVID-19. A la demarcació de Tarragona s’han dut a terme diversos projectes de conscienciació i prevenció amb informadors de carrer, sobretot durant els mesos d’estiu, que han arribat a més de 10.000 persones. Equips de Creu Roja degudament formats han fet intervencions dirigides a diferents col·lectius per tal d’informar sobre mesures de prevenció de contagi, realització de test massius, vacunació, etc. Aquestes accions han estat difoses tant de manera online, sobretot a les xarxes socials, com a través dels mitjans de comunicació, arribant a més de 350.000 persones impactades.\nTot aquest esforç afegit, realitzat durant el darrer any, ha estat possible gràcies a la implicació de persones, empreses i entitats que s’han sumat a l’acció de Creu Roja en aquests mesos tan complicats. En els darrers 12 mesos més de 558 persones s’han incorporat com a voluntàries a la demarcació de Tarragona i s’ha mantingut la xifra de 22.800 persones sòcies. A banda de les col·laboracions a nivell estatal i autonòmic, s’ha comptat amb el finançament públic de diversos ajuntaments i de la Diputació de Tarragona i, en l’àmbit privat, s’han multiplicat per quatre el nombre de col·laboracions econòmiques o en espècie rebudes per part d’empreses, entitats i grans donants, arribant a les 631. Una resposta excepcional per part de la societat que s’ha traduït en un increment de persones i recursos per atendre als més vulnerables.\nA Catalunya la Creu Roja compta amb més de 16.600 persones voluntàries i més de 300 punts d’atenció a tot el territori, que permeten atendre anualment mig milió de persones, 165.000 de les quals en programes socials. L’entitat té també el suport de més de 227.0000 persones sòcies, empreses i aliats. La Creu Roja pertany al Moviment Internacional de la Creu Roja i de la Mitja Lluna Roja present a 192 països i actua sempre sota els seus set principis fonamentals: Humanitat, Imparcialitat, Neutralitat, Independència, Caràcter Voluntari, Unitat i Universalitat.


Ritme i Percussió – Estudis Musicals Atlàntida\nInici › Cursos i Classes - Classes Col•lectives › Ritme i Percussió\nRitme i percussió és un curs pensat per nens d’entre 5 i 9 anys. En ell es realitzen diverses activitats I exercicis pràctics orientats a que els alumnus aprenguin música de manera lleugera i divertida.\nLa clase conta amb instruments de percussió de tota mena: tambors, platets, bongos, caixes xines, maraques, xilòfons, metalòfons o fins i tot els seus propis cossos (palmes, peus, etc). Amb ells els alumnes poden tocar divertides melodies i improvitzar ritmes que estimulen la creativitat i la musicalitat del nen. Amb aquests exercicis els alumnes també aprenen a tocar en grup, una habilitat esencial per a qualsevol músic.\nAl llarg del curs es realitzaran diferents activitats com:\ninterpretació de cançons infantils : el repertori és escollit pel professor encara que els alumnes poden proposar les seves cançons preferides i treballar-les a classe.\nexercicis rítmics: aprenentatge i pràctica de diferents classes de ritmes, primer amb les mans i després amb els instruments, afegint cada vegada més dificultat.\njocs didàctics: diferents classes de jocs coneguts afegint un toc musical, per a que els alumnes aprenguin mentres juguen.\nÉs un curs ideal per a alumnes sense coneixement previ de la música, ja que els permet iniciar-se en ella de manera amena i gradual. També és recomenable per a alumnes amb coneixements previs de música pel treball en grup que desenvolupa i l’aprenentatge de molts tipus d’instruments diferents.\nLes classes de ritme i percussió es realitzen els dimarts o dimecres de 17.30 a 18.15.\nPreu per les classes de ritme i percussió:\n45 min/setmana (de 5 a 9 anys): 25 €/mes\n‹ Roda d’instruments, ritme i percussió\nLlenguatge Musical ›


Xavier Torrens i Lluís Batlló, aquest dilluns durant el programa 'El Mirador de l'actualitat'\n"És gravíssim dir que el suport a una moció és obligació moral"\nEl politòleg Xavier Torrens, en conversa amb Lluís Batlló, lamenta que Lorena Roldán ha vinculat aquesta adhesió a "ser demòcrates o no"\nL'advocat penalista Lluís Batlló i el profesor de Ciència Política a la Universitat de Barcelona i politòleg Xavier Torrens.han analitzat aquest dilluns, des del programa El Mirador de l'actualitat, algunes claus del moment present del conflicte català, visualitzat en el debat de la moció de censura presentada per Ciutadans, amb Lorena Roldán de candidata sense cap opció. Torrens ha destacat el fet que "aquesta moció de censura ha trencat el pacte no escrit que hi havia i que consistia a no utilitzar les institucions per fer campanya en període electoral". El politòleg ha lamentat que "sovint els partits es critiquen desaforadament com si només hi hagués coses negatives, tant de govern a oposició com a l'inrevés". Del debat d'aquest dilluns, Torrens ha assegurat que "demanar suport argumentant que és una obligació moral per a qualsevol demòcrata i constitucionalista, com ha fet Lorena Roldán, és gravíssim perquè ha posat una barrera entre ser demòcrates i no". En aquesta línia, ha conclòs que "els 7 partits del Parlament català són demòcrates, independentment del binomi independentisme-unionisme". En un altre moment, ha denunciat que la candidata "hagi dit que, des de les institucions catalanes, s'està executant un pla totalitari, qualificatiu que només s'utilitza en ciència política per al nazisme, el comunisme de Mao a la Xina o altres dictadures". Finalment ha recordat que "els polítics haurien de ser més fidels a la ciència política i més acurats".\nBatlló, per la seva banda, ha comentat que "el problema és que la divisió es troba princiopalment entre els catalans" i que "no es pot donar la culpa a Madrid". L'advocat ha recordat que, "des de les famoses eleccions del 2015, anomenades plebiscitàries, tenim una majoria no independentista en vots populars i, en canvi, més de la meitat d'escons partidaris de la independència al Parlament". A més, ha assegurat que "el govern català hauria de ser conscient que hi ha almenys la meitt dels catalans contraris a aquest discurs repetitiu a favor d'una república independent, dels presos, etc.".. Igualment Lluís Batlló ha explicat que, "quan utilitzem les paraules democràcia, dret a votar o llibertat, entrem en un àmbit considerat sagrat". I ha posat l'exemple "del 6 i el 7 de setembre de 2017, en què la majoria independentista va utilitzar un procediment de lectura única, sense possibilitat d'esmenes, per declarar la independència de Catalunya, un fet que no és democràtic".\nEs pot escoltar AQUÍ el programa El Mirador de l'actualitat d'aquest dilluns 7 d'octubre.\nLa jornada és una nova mostra de les posicions enfrontades que es viuen a Catalunya davant del procés i del moment actual, dos anys després del referèndum de l’1 d’octubre i a les portes de la sentència del Tribunal Suprem. El partit taronja focalitza el debat en missatge contra l’independentisme, perquè considera que “s’ha traspassat una línia vermella quan el president Torra defensa els detinguts dels CDR acusats de terrorisme i tinença d’explosius”. Des de la majoria independentista i el govern català, amb la victòria parlamentària assegurada, s’incidirà en el missatge de denúncia del que qualifica de “repressió permanent de l’Estat” i de petició de “llibertat per als presos” independentistes. Queda la incògnita de saber si, més enllà del resultat de fracàs per a la moció de censura, hi haurà alguna conseqüència política de la sessió.


¿Quines característiques ha de complir un habitatge de luxe?\nAbans d'invertir en un habitatge d'aquestes característiques hem de comprovar que aquesta és, realment, un espai de luxe.\nVivim en una època en què, per a molts, luxe és sinònim de tenir accés a un habitatge d'alt standing en propietat. Quines característiques ha de reunir una propietat per poder aconseguir aquest qualificatiu? Avui, al blog de BARNES, t'expliquem les 5 característiques que ha de complir qualsevol habitatge d'alt standing.\nUn bon habitatge de luxe s'ha de situar en una ubicació privilegiada. La localització serà essencial perquè la teva inversió sigui exitosa i aconsegueixes un immoble de primer nivell. Aquestes zones solen ser les més exclusives del centre de les ciutats. També poden ser aquelles que es troben a la perifèria, molt més tranquil·les i amb seguretat les 24 hores del dia per evitar robatoris.\nSi vols conèixer propietats en l'exclusiu barri de Pedralbes, et proposem aquestes propietats.\nTot habitatge de luxe que es presti ha de comptar amb facilitats i serveis que no es puguin trobar en un altre tipus d'urbanitzacions o residències. En el cas dels pisos, la presència de porteria durant les 24 hores del dia és un must, i és que, d'aquesta manera, hi haurà sempre una persona que pugui assegurar-se de qui entra i surt de l'edifici. A més, les zones residencials de luxe acostumen a comptar amb altres espais com gimnasos privats, piscines o zones comunes per desconnectar.\nUs proposem aquest àtic dúplex, alt i lluminós amb impressionants vistes panoràmiques a la mar i a la ciutat de Barcelona. El complex residencial compta amb zones comunes com ara piscina, jardí, gimnàs i pistes de pàdel.\nEls acabats de l'immoble són d'extrema importància. L'ús de fustes nobles, marbres d'importació, espais de disseny, electrodomèstics d'alta gamma... En definitiva, utilitzar els millors recursos per fer de la teva casa un espai confortable i amb tots els serveis necessaris. Un habitatge de luxe ha de ser una residència única, confortable i equipada, per aconseguir un ambient original, acollidor per a la família, a la par que elegant i impactant per als convidats.\nPer a la construcció d'aquesta propietat, s'han utilitzat materials ecològics. A més, compta amb una sofisticada instal·lació de sistema de domòtica que permet controlar la llar de manera remota i independent.\nTot i que un habitatge de luxe es pot associar amb palaus o cases de milers de metres quadrats, la importància regeix en la decoració interior d'aquests espais. L'habitatge ha d'estar ben distribuït, amb espais amples i ben proporcionats Se li dona valor a aquells habitatges que tenen un bany independent per a cada dormitori.\nAquesta fantàstica propietat en primera línia de mar en Gavá compta amb cinc habitacions, cadascuna amb el seu propi bany, vestidor i terrassa privada.\nEL PREU MARCA LA QUALITAT\nLa barrera psicològica que marca el preu d'un habitatge de luxe és el milió d'euros. Quan parlem d'habitatges de superluxe, el preu es marca en els cinc milions d'euros. Tot i això, és important matisar que, a vegades, més que el preu final el que hem de valorar és el preu del metre quadrat. En aquest sentit, ciutats com Madrid o Barcelona tenen un preu per metre superior al de la resta de ciutats espanyoles o destinacions de costa. Tot i així, aquests valors no són absoluts, ja que, com hem comentat anteriorment a l'article, el més important és la zona i l'edifici on se situï el teu habitatge.\nEn Barnes Barcelona comptem amb propietats tant a Barcelona com als afores, en la Costa Brava, en la Costa Daurada, a Eivissa i a Canàries. Els nostres consultors estaran encantats d'ajudar-te a trobar la teva propietat ideal.\nUna vegada tinguis la casa casa decidida, tocarà decorar-la. Per a això et recomanem l'article sobre "Tendències de decoració per als habitatges de luxe en 2022".


V Trobada de tècnics de col·leccions de ciències naturals de Catalunya – Museu de Ciències Naturals\nCiències Naturals, Col·leccions, destacat-home, Recerca\n20 octubre 2017 20 novembre 2017\nEl pròxim 25 d’octubre, l’Institut de Ciències del Mar (CSIC) serà la seu de la cinquena trobada de tècnics de col·leccions de ciències naturals. Un dia a l’any ens retrobem, tractem conjuntament temes d’interès del col·lectiu, interanviem impressions, recollim propostes i disposem de temps també per a la trobada més personal.\nLa trobada d’enguany porta per títol “Recerca i col·leccions” . Hi ha programades 13 xerrades a l’entorn d’aquest tema, 8 de les quals són impartides per conservadors i tècnics del Museu.\nAquestes trobades volen ser un punt de partida per iniciar col·laboracions, compartir recursos, treballar en projectes conjunts, etc. I una molt bona ocasió per debatre el futur de la xarxa de museus de ciències naturals de Catalunya, contemplada en el recentment publicat Pla de Museus.\n• Institut Català de Paleontologia Miquel Crusafont (ICP)\n• Institut Botànic de Barcelona (CSIC-ICUB)\nSi esteu interessats en participar contacteu amb Francisco Javier Olivas (fjolivas@icm.csic.es)\nPrevious Post El esqueleto de la ballena visto con ojos de arquitecto\nNext Post El museu a CRONOBIRD: aus i canvi global